अब्ला आदानि बुंहरनायाव आंनि फिन-हरनाय – आं थांनो हालियाखोमालै आदा ! मानो होनोब्ला आंनिया पास-पर्टआनो दाबो मोनफैयाखै। अब्लाबो आदाया आंखौ बुंहरबावदोंमोन- “नों फैग्रोदोल’ फंबाय, पास-पर्टआ उनावबो जाबाय थागोन।” नाथाय, आंहा बराद मोजांमोन, मानोना 30/11/2017 इं खलारखालि थामहिनबा बिजनीयाव थांनो गोनांखालिनो बेलासिनि 1:30 रिंगासोआव पिय’ना पास-पर्टखौ न’आव फैनानै आंनो होफैदोंमोन आरो आंबो जोबोद गोजोननाय मोन्दोंमोन। थारैनो इन्दनेसियायाव थांनो थाखायनो खाफाल जुफि फैदों आंहा नंनानै – बेदि सानफ्लांदोंमोन आं। बे खोथाखौ आं औवारी आदानोबो खिन्थाहरदोंमोन आरो बिबो आंखौ “नोंहा खाफालानो जोबोद मोजांथारलै फंबाय, दे हामबायदे” – होननानै बुंहरदोंमोन।